આ અધિકારીઓએ પહેલાં તો અમને જ સુફિયાણી સલાહો આપી હતી એમ જણાવતાં જાગરૂક નાગરિકોએ કહ્યું હતું કે ‘એ સલાહોની સાથે આ અધિકારીઓએ અમને વલ્લભબાગ લેનના ફેરિયાઓ અને ફૂડ-સ્ટૉલો પર કાર્યવાહી કરવાની હૈયાધારણ પણ આપી છે. જોકે છેલ્લા ત્રણ-ચાર દિવસમાં BMCએ કોઈ જ પગલાં લીધાં ન હોવાથી ફેરિયાઓ પણ બિન્દાસ બની ગયા છે. શરૂઆતમાં અમારી વાતો માનીને રોડ પર જગ્યા રાખતા હતા એ ફેરિયાઓ હવે ફરીથી વલ્લભબાગ લેનને બે બાજુથી રોકીને બેસી ગયા હોવાથી સ્થાનિક રહેવાસીઓને શનિવાર-રવિવાર અને રજાના દિવસોમાં ચાલવાની જગ્યા પણ બચતી નથી.’